stanford-oval/wikipedia huggingface dataset:
PANAS
התפתחות היסטורית של סולם ה-PANAS

סולמות שונים למדידת רגש חיובי ושלילי פותחו ונחקרו במהלך השנים. הממצאים העולים מהמחקרים מעידים כי שני ממדי הרגש (חיובי ושלילי) קשורים לסוגים שונים של משתנים. יחד עם זאת, דווח על חריגות רבות וחוסר התאמות העולות מהמחקרים. לדוגמה, חלק מהסולמות המודדים רגשות פותחו באמצעות ניתוח גורמים (Factor Analysis) לדוגמה סוטון. בעוד סולמות אחרים פותחו באמצעות ניתוח אד הוק ללא נתונים התומכים במהימנות ובתוקף (לדוגמה1 McAdams & Constantian, 1983). מכאן, התפתח הצורך במדד מהימן, תקף ונח לשימוש למדידת עוצמת רגשות חיוביים ושליליים.
פיתוח הסולם החדש נעשה על ידי החוקרים5 (Watson, Clark & Tellegen 1988) והתבסס על קיומם של מדדים דומים מהתחום.
נקודת הפתיחה ליצירת השאלון הייתה מאגר של 60 מושגים שנכללו בניתוח גורמים שנערך על ידי החוקרים6 (Zevon and Tellegen, 1982). באמצעות ניתוח גורמים (FA) יצרו החוקרים (Watson, Clark & Tellegen) רשימה סופית של עשרה משתנים המתארים ויוצרים את הסולם של הרגש החיובי (אדיבות, התעניינות, ערנות–דריכות, התרגשות, התלהבות, השראה, גאווה, נחישות, חוזק – חסינות, פעלתנות); וכן, עשרה ערכים המרכיבים את הסולם של הרגש השלילי (מוטרד, מודאג, מיוסר, עוין, זעפני, כועס, מבוהל–מפוחד, מבוייש, אשם, עצבני ומתוח).
הנתונים ליצירת המדדים החדשים נאספו בקרב סטודנטים לתואר ראשון בפסיכולוגיה מאוניברסיטה פרטית (Southern Methodist University SMU(הקישור אינו פעיל)). כמו כן, נאספו נתונים בקרב עובדים המועסקים באוניברסיטה. בנוסף, נאספו נתונים גם בקרב מבוגרים אשר אינם קשורים לאוניברסיטה. ניתוח הממצאים העלה שלא קיים הבדל שיטטתי בין סטודנטים ובין המבוגרים.
מדד PANAS נמצא מתאים לשימוש בקרב אוכלוסיות של מבוגרים וצעירים כאחד, וכן במדגמים קליניים.
הנבדקים נתבקשו למלא את השאלון תוך התייחסות לשבע מסגרות זמן שונות: (1) זמן נוכחי – ברגע זה; (2) היום; (3) בימים האחרונים; (4) בשבוע החולף; (5) בשבועות האחרונים; (6) השנה האחרונה; (7) בכלליות – תחושה כללית ממוצעת.
סולם PANAS נמצא יציב במסגרות זמן שונות (לכן זהו מדד מצבי ואישיותי). 
לא נמצאו הבדלים מגדריים והנתונים נאספו משני המינים.
הקורלציות הפנימיות בתוך סולם PANAS, כמו גם המהימנות והתקפות הפנימית, שלו גבוהות (הטווח עבור רגשות חיוביים נע בין 0.86 ל-0.9; הטווח עבור רגשות שליליים הוא בין 0.84-0.87). מהימנות הסולם אינה נפגעת משינויי זמנים בהם נמדד הרגש. 
לפריטים השונים המרכיבים את מדד PANAS תקפות גבוהה.
לקריאה נוספת

McAdams, D. P., & Constantian, C. A. (1983). Intimacy and affiliation motives in daily living: An experience sampling analysis. Journal of Personality and Social Psycholog3A 45, 851-861.
Stone, A. A. ( 1981). The association between perceptions of daily experiences and self- and spouse-rated mood. Journal of Research in Personality, 15, 510-522.
Tellegen, A. (1985). Structures of mood and personality and their relevance to assessing anxiety, with an emphasis on self-report. In A. H. Tuma & J. D. Maser (Eds.), Anxiety and the Anxiety disorders, (pp. 681-706), Hilssdale, NJ: Erlbaum.
Watson, D., & Clark, L. A. (1984). Negative affectivity: The diposition to experience negative aversive emotional states. Psychological Bulletin, 96, 465–490.
Watson, D., Clark, L. A., & Tellegen, A. 1988. Development and validation of brief measures of positive and negative affect: The PANAS scale. Journal of Personality and Social Psychology, 54: 1063-1070:
Zevon, M. A., & Tellegen, A. (1982). The structure of mood change: An idiographic/nomothetic analysis. Journal of Personality and Social Psychology, 43, 111-122.
הערות שוליים

↑  Tellegen, A. (1985). Structures of mood and personality and their relevance to assessing anxiety, with an emphasis on self-report. In A. H. Tuma & J. D. Maser (Eds.), Anxiety and the Anxiety disorders, (pp. 681-706), Hilssdale, NJ: Erlbaum
↑  Stone, A. A. ( 1981). The association between perceptions of daily experiences and self- and spouse-rated mood. Journal of Research in Personality, 15, 510-522
Search & Rescue

"Search & Rescue" הוא שיר של הראפר הקנדי דרייק. הוא יצא לאור ב-7 באפריל 2023, באמצעות OVO סאונד וריפבליק רקורדס.
רקע

דרייק פרסם קטע מתוך השיר, שנקרא אז "Rescue Me", באינסטגרם שלו ב-25 במרץ 2023. ב-31 במרץ, הרצועה המלאה עלתה לראשונה ב-The Fry Yiy Show, חלק מתחנת הרדיו שלו ב-Sirius XM,‏ "Sound 42". ב-6 באפריל, הראפר הכריז על צאת השיר ופרסם את העטיפה, בה צילום של דרייק והזמרת הבריטית לילה חובשים קסדות אופנוע שחורות. הופעתה של הזמרת על העטיפה צוינה בדמיון שלה לקים קרדשיאן.
הרכב

הרצועה זכתה לתשומת לב עקב דגימת דיאלוג בין קים קרדשיאן לקריס ג'נר, שנלקח מסיום עונת 2021 של "משפחת קרדשיאן", בו נראית קרדשיאן מדברת על הגירושים מקניה וסט.
על לולאת קלידים קצבים ו"נינוחה", דרייק מביע את רצונו שאישה תציל אותו מאורח חייו הנוכחי. הראפר אף מדבר על מה שהוא מחפש בבת זוג, כולל "שאפתנות, סבלנות, כנות ואמון". השיר מסמן את שיתוף הפעולה השני בין דרייק למפיק סאדפוני, לאחר "Jumbotron Shit Poppin" מתוך Her Loss.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  אוסטרליה | מצעד הסינגלים האוסטרלי | 8 |  |
|  אירלנד | מצעד הסינגלים האירי | 6 |  |
|  ארצות הברית | בילבורד הוט 100 | 2 |  |
|  ארצות הברית | מצעד השירים הקצביים | 31 |  |
|  גרמניה | GfK – טופ 100 | 49 |  |
|  הולנד | מצעד 40 הסינגלים ההולנדיים | 40 |  |
|  הממלכה המאוחדת | מצעד הסינגלים הבריטי | 5 |  |
|  ישראל | מדיה פורסט ישראל | – |  |
|  ישראל | היטליסט | 86 |  |
|  נורווגיה | VG-lista | 31 |  |
|  ניו זילנד | המצעד הניו זילנדי הרשמי | 11 |  |
|  שוודיה | סוורייטופליסטן | 53 |  |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 148 |  |
|  ארצות הברית | בילבורד הוט 100 | 45 |  |
|  ארצות הברית | מצעד שירי הסטרימינג | 31 |  |
Spooky Scary Skeletons

| --- | --- |
 שיר בביצוע אנדרו גולד
 מתוך האלבום Halloween Howls
 יצא לאור:  1996
 פורמט:  הזרמת מוזיקה 
 סוגה:  ליל כל הקדושים
 שפה:  אנגלית
 אורך:  2:10
 חברת תקליטים:  Music for Little People
 כתיבה:  אנדרו גולד
 הפקה:  אנדרו גולד
 
Spooky Scary Skeletons הוא שיר מאת המוזיקאי האמריקאי אנדרו גולד (אנ'), מתוך אלבומו של גולד, Halloween Howls, שיצא לאור ב-1996, על ידי חברת התקליטים Music for Little People ומתאפיין בשירים לחג ליל כל הקדושים.
רקע

השיר זכה לפופולריות בתחילת העשור הראשון של המאה ה-21, בעקבות ממים אינטרנטיים רבים שנוצרו בחג ליל כל הקדושים, בעיקר באתר הפורומים 4chan. מספר שנים לאחר מכן, החלו תקליטנים ומפיקים רבים ליצור רמיקסים אלקטרוניים לשיר, שזכו לסך מצטבר של מאות מיליוני צפיות ביוטיוב, והיו פופולריים בקרב ערוצי גיימינג. בשנת 2018, נבחר השיר על ידי מגזין פורבס למקום הרביעי ברשימת 20 שירי ליל כל הקדושים הפופולריים ביותר ביוטיוב.
בשנת 2019, זכה השיר להצלחה מחודשת בעקבות הצלחתו ברשת החברתית טיקטוק, בה זכה השיר למיליוני סרטונים המשתמשים בו. באותה השנה, בעקבות הצלחתו של השיר ברשתות החברתיות, יצאה לאור מהדורת דלוקס דיגיטלית לאלבום Halloween Howls, בה נכללו שני רמיקסים אלקטרוניים לשיר.
נכון לאוקטובר 2020, לשיר סך מצטבר של כ-20 מיליון השמעות ברשת הזרמת המדיה ספוטיפיי.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 85 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הסטרימינג | 43 |  |
הערות שוליים

↑  Spooky Scary Skeletons, Know Your Meme
↑  Brian Feldman, How ‘Spooky Scary Skeletons’ Became the Internet’s Halloween Anthem, Intelligencer, ‏2019-10-16 (באנגלית)
↑  The Official Halloween TikTok Trend Is Here, PAPER, ‏2019-09-12 (באנגלית)
↑  Adrienne Gibbs, Top 20 Halloween Songs On YouTube, Forbes (באנגלית)
↑  E. J. Dickson, E. J. Dickson, The Writer of the 'Golden Girls' Theme Is Blowing Up on TikTok For Being Spooky, Rolling Stone, ‏2019-10-08 (באנגלית)
↑  Here Are The Top 10 Dance Memes On TikTok In 2019, BuzzFeed News (באנגלית)
1 2  Halloween Howls: Fun & Scary Music (Deluxe Edition), נבדק ב-2020-10-19
↑  Billboard Global 200, בילבורד, ‏11 בנובמבר 2023 (באנגלית אמריקאית)
↑  Hot Rock & Alternative Songs, בילבורד, ‏11 בנובמבר 2023 (באנגלית אמריקאית)
אבוד בין כוכבים

| --- | --- |
 מילות השירים:  מקסוול אנדרסן 
 מבוסס על:  זעקי, ארץ אהובה מאת אלן פטון
 ליברטיסט:  מקסוול אנדרסון
 מוזיקה:  קורט וייל
 הצגת בכורה:  1949 ברודוויי  1972 ברודוויי
 שפה:  אנגלית
 
אָבוּד בֵּין כּוֹכָבִים (באנגלית: Lost in the Stars) הוא מחזמר אמריקאי משנת 1949 מאת מקסוול אנדרסון (מילים) וקורט וייל (לחנים), המבוסס על ספרו של הסופר ולוחם זכויות השחורים בדרום אפריקה אלן פטון, "זעקי, ארץ אהובה".
המחזמר מספר על הכומר סטפן קומאלו, שבנו, אבשלום, נוסע לעיר הגדולה יוהנסבורג לחפש את מזלו. הוא מסתבך שם ברצח ונידון למוות. אביו נוסע ליוהנסבורג בניסיון שווא להצילו.
באחד השירים הידועים מופיעות המילים:
"אדם לבן נוסע ליוהנסבורג – הוא עוד יחזור

אדם שחור נוסע ליוהנסבורג – הוא לא יחזור לעולם..."
בישראל הועלה המחזמר בתיאטרון הבימה עם אהרן מסקין בתפקיד הכומר.
הערות שוליים

↑  מקסוול אנדרסון, באתר archive.habima.co.il
| --- | --- |
בקרת זהויות :  MusicBrainz work: fe2cd2e4-3e02-438f-a91a-9687ef1240ca 
ערך זה הוא קצרמרבנושא תרבות. אתם מוזמנים לתרום לוויקיפדיה ו.
Spoonman

Spoonman (בתרגום: איש הכפיות) הוא שיר של להקת הגראנג' והרוק האמריקאית סאונדגארדן. השיר הוא השמיני באלבום הרביעי והמצליח ביותר של הלהקה Superunknown, שיצא כחודש לפני יציאת האלבום. השיר הוא הסינגל הראשון מתוך האלבום, ונחשב לאחד השירים הפופולרים ביותר מהאלבום, ואחד המזוהים ביותר של הלהקה אי פעם. השיר נחשב לזה שהכניס את הלהקה למיינסטרים ברוק האמריקאי. השיר כיכב במקום השלישי בדירוג הבילבורד האמריקאי לשירי הרוק המיינסטרימים הטובים ביותר. גרסת רמיקס של המפיק של הלהקה, סטיב פיסק, מופיע בסינגלים שיצאו לאחר מכן "My Wave" ו"Black Hole Sun". כמו כן השיר נכלל גם באוספי הלהיטים של הלהקה "A-Sides" (שיצא ב-1997) ו-"Telephantasm" (שיצא ב-2010).
מקור והקלטה

"Spoonman" נכתב והולחן על ידי סולן הלהקה כריס קורנל, במקור בשביל הקומדיה הרומנטית "Singles" שיצא ב-1992. בזמן זה סאונדגארדן, ביחד עם עמיתיהם לייסוד הרוק האלטרנטיבי, להקת פרל ג'אם, עבדו על שיר הנושא לסרט. על בסיסט להקת פרל ג'אם ג'ף אמנט, הוטל ליצור את שם והרכב הלהקה הבדיונית שהייתה אמורה לנגן בסרט, ולבסוף שם הלהקה נקבע על "Citizen Dick", לא לפני שאחד השמות שנשקלו היו "Spoonman", שם שההשראה לו נלקחה מ"Artis The Spoonman" (ארטיס איש הכפיות), בדרן רחוב אמיתי ומוכר מסנטה קרוז, קליפורניה שלאחר מכן גם הופיע בסיאטל, וושינגטון, שמנגן מוזיקה בעזרת סט כפיות והתפרסם בזכות זאת. קורנל שאהב את השם, השתמש ברשימתו של אמנט על מנת ליצור את שמות הרצועות לשירים שהוא כותב לסרט. השיר בתחילה הוקלט בגרסה אקוסטית, אותה אפשר לשמוע במהלך סצנה בסרט סינגלס שבה פוסטר להופעה של הלהקה הבדיונית Citizen Dick, משודך לעמוד.
קורנל לקח את השיר והחל לעבוד על גרסה חשמלית שלו. ארטיס איש הכפיות האמיתי שממנו נלקחה ההשראה לשם השיר אף השתתף בעשיית אחד המעברונים של השיר באמצעות ניגון הכפיות שלו. מתופף הלהקה מאט קמרון אף השתמש בסירים ומחבתות לניגון במהלך השיר. בסיסט הלהקה בן שפרד השתתף בשירת הרקע בשיר.
השיר מבוצע בכיוון דרופ די שאפיין את סאונד הלהקה בשנים אלו.
מילות השיר

קורנל אמר על המילים שכתב ל"Spoonman":
"השיר הוא על הפרדוקס של איך אנשים תופסים ומקבלים את ארטיס. הוא מוזיקאי רחוב, אבל כשהוא מנגן ברחוב, הוא נשפט באופן לא נכון על ידי מישהו אחר. הם חושבים שהוא אמן רחוב שמתפרנס בדרך זו כי אין לו ברירה אחרת. הם שמים אותו כמה רמות מתחת לסולם החברתי כי הוא מתלבש שונה ונראה שונה. המילים מייצגות את הרגשות שזיהיתי בארטיס כשראיתי אותו מנגן".
וידאו קליפ

הווידאו קליפ לשיר "Spoonman" בוים על ידי ג'פרי פלנסקר (תחת השם הבדוי ג'ון סמית'י). גם בווידאו מופיע ארטיס איש הכפיות האמיתי, והווידאו מתרכז בו ולא בלהקה. חברי הלהקה מוצגים רק בתמונות שחור-לבן. השיר יצא לאור בפברואר 1994.
רשימת רצועות

הגרסה המקורית כללה את השירים:
"Spoonman" (קורנל) - 4:06
"Fresh Tendrils" (מאט קמרון, קורנל) - 4:16
"Cold Bitch" (קורנל) - 5:01
"Exit Stonehenge" (מאט קמרון, קורנל, בן שפרד, קים ת'איל) - 1:19
GFAJ-1

תאים מוגדלים של חיידק GFAJ-1 שגדלו במדיום המכיל ארסנט
GFAJ-1 הוא זן של חיידקים המשתייך למשפחת Halomonadaceae (אנ') זהו אקסטרמופיל שנמצא באגם מונו שבקליפורניה. החיידק התגלה על ידי החוקרת פליסה וולף-סיימון וצוותה במסגרת מחקר שנערך במרכז הגאולוגי של ארצות הברית ומומן על ידי נאס"א, משרד האנרגיה האמריקאי והמרכז הלאומי למשאבי מחקר (NCRR). מטרת המחקר הייתה לבחון האם ניתן למצוא חיידקים שיכולים להשתמש בארסן במקום זרחן לצורך קיום חיים. ארסן הוא יסוד רעיל שמבחינה כימית דומה לזרחן, אך בניגוד לו, משבש את רוב התהליכים המטבוליים הרגילים ביצורים חיים.
במחקרם, החוקרים גילו כי החיידק GFAJ-1 יכול לגדול בסביבה המכילה ארסן במקום זרחן. הם השתמשו במשקעים מקרקעית אגם מונו והוסיפו כמות הולכת וגדלה של ארסן לתמיסה, עד שהצליחו לבודד את החיידק המסוגל לשרוד בתנאים אלו. התוצאות הראו כי החיידק מסוגל להשתמש בארסן לבניית חומרים חיוניים בתא, כולל חלבונים, ליפידים וחומצות גרעין, מה שמעלה שאלות לגבי גמישותם של חיים ויכולת הסתגלותם לתנאים קיצוניים.
הממצאים הראשוניים עוררו דיון מדעי נרחב, כאשר חוקרים נוספים הראו שקיים ספק לגבי היכולת האמיתית של GFAJ-1 להחליף זרחן בארסן באופן מוחלט. מחקרים מאוחרים יותר הראו שהחיידק זקוק עדיין לזרחן בכמויות קטנות לצורך גדילה, ושארסן אינו יכול להחליף אותו לחלוטין במבנים החיוניים של התא.
רצף הגנום של החיידק GFAJ-1 פורסם כעת ב-GenBank.
התגליות הראשוניות

בשנת 2010, צוות מחקר בהובלת ד"ר פליסה וולף-סיימון, פורסם בכתב העת המדעי Science, הציג את החיידק GFAJ-1. המחקר נערך במסגרת התוכנית לאסטרוביולוגיה של נאס"א בשיתוף פעולה עם המכון הגאולוגי של ארצות הברית (USGS) ומומנים על ידי משרד האנרגיה האמריקאי והמרכז הלאומי למשאבי מחקר (NCRR).
החוקרים הציעו כי GFAJ-1 מסוגל לגדול ולהתרבות בתנאים עשירים בארסן, ללא צורך במקור זרחן חיצוני. ארסן הוא יסוד רעיל שמבחינה כימית דומה לזרחן, מה שמאפשר לו להחליף אותו בתהליכים ביוכימיים מסוימים. החוקרים הוסיפו כמות הולכת וגדלה של ארסן לתמיסה המכילה את החיידק, והבחינו כי הוא מסוגל לגדול ולשגשג גם בתנאים אלו. הניסוי כלל שימוש בקרני רנטגן דקיקות כדי לאתר את מיקום הארסן בתאי החיידק, והתוצאות הצביעו על כך שהארסן משולב במבנים החיוניים של התא, כולל DNA, חלבונים, ליפידים ומטבוליטים אחרים.
עם פרסום המחקר, היו תגובות מעורבות מצד הקהילה המדעית. חלק מהחוקרים קיבלו את הממצאים בהתלהבות וראו בהם פוטנציאל לשנות את ההבנה הקיימת לגבי החיים, במיוחד בהקשר של חקר אסטרוביולוגיה ותנאי קיום אפשריים בכוכבי לכת אחרים.
המחקר המקורי זכה לתשומת לב רבה והתפרסם במהירות בתקשורת המדעית והפופולרית, כולל דיונים על השלכותיו האפשריות לחקר החיים ולביולוגיה כללית. הממצאים עוררו שאלות לגבי המנגנונים הביוכימיים שמאפשרים לחיידק לשרוד ולשגשג בתנאים רעילים בארסן.
ביקורת ומחקרי המשך

המחקר המקורי על GFAJ-1, אשר טען כי החיידק מסוגל להחליף זרחן בארסן, עורר דיון ומחלוקת נרחבת בקהילה המדעית. עם פרסום הממצאים ב-2010, היו חוקרים רבים שהטילו ספק במסקנות המחקר ובשיטות בהן השתמשו החוקרים. המדענית רוזי רדפילד מאוניברסיטת קולומביה הבריטית הייתה אחת המבקרות החריפות ביותר של המחקר. היא הצביעה על פגמים רבים בשיטות המחקר, כולל חוסר שליטה בניקיון התרביות ואי-התחשבות בזיהום אפשרי של הזרחן בתרביות, אשר יכלו להסביר את הגדילה של החיידקים בתנאי מעבדה.
מחקרים עוקבים שנעשו על ידי קבוצות מחקר נוספות לא הצליחו לשחזר את הממצאים המקוריים. צוות חוקרים משווייץ מצא כי כמות המטבוליטים המבוססים על ארסן שהחיידקים יצרו הייתה מזערית ולא הייתה מספקת כדי לקיים את החיידקים. בנוסף, צוות מחקר מראשותו של מרשל ריבס מאוניברסיטת פרינסטון, בשיתוף פעולה עם רדפילד, מצא כי GFAJ-1 לא מצליח לגדול בהיעדר זרחן, וכי לא נמצא ארסן משולב ב-DNA של החיידקים.
התגובות המחקריות לממצאים של וולף-סימון העלו שאלות רבות לגבי היכולת האמיתית של ארסן להחליף זרחן בתהליכים ביוכימיים. בין השאלות המרכזיות שעלו היו: האם הזרחן שהיה קיים בתרביות במקור הספיק כדי לתמוך בחיים, האם הארסן שב-DNA היה יציב מספיק כדי לשמור על תפקוד מולקולרי, ואילו מנגנונים אפשריים מאפשרים לחיידקים לשרוד ברמות גבוהות של ארסן
בסופו של דבר, המחקרים המאוחרים יותר הסיקו כי GFAJ-1 הוא חיידק עמיד לארסן, אך הוא עדיין זקוק לזרחן כדי לשגשג. הממצאים הללו עזרו להבהיר את ההבנה לגבי יכולות החיידק ולגבי מגבלות המחקר המקורי.
משמעות והשלכות

לגילוי של GFAJ-1 יש השפעות נרחבות על הביולוגיה והאסטרוביולוגיה. אחת המשמעויות המרכזיות היא האפשרות לשינוי ההגדרה של חיים, והבנת המנגנונים שמאפשרים לחיידקים לשרוד בתנאים קיצוניים. ארסן נחשב בדרך כלל לרעיל, אך היכולת של GFAJ-1 להשתמש בו מרמזת על כך שחיים יכולים להתקיים גם בסביבות שאינן ידידותיות כפי שחשבנו.
תגלית זו יכולה להרחיב את החיפוש אחר חיים בכוכבי לכת אחרים, במיוחד בכוכבים שבהם זרחן אינו זמין. ההבנה כיצד חיידקים יכולים להשתמש בארסן עשויה לספק תובנות לגבי החיים במקומות שבהם התנאים שונים משמעותית מכדור הארץ.
עם זאת, המחקרים העוקבים שהראו כי GFAJ-1 עדיין זקוק לזרחן, גם אם בכמויות קטנות, מסייגים את ההנחות הראשוניות. ממצאים אלו מדגישים את החשיבות של בקרה מדעית ואימות ממצאים חדשים.
במונחים רחבים יותר, המחקר על GFAJ-1 מדגיש את החשיבות של חקר מיקרואורגניזמים בתנאים קיצוניים ויכולתם להסתגל לסביבות שונות. זה עשוי להוביל לפיתוחים בתחום הביוטכנולוגיה, במיוחד באזורים כמו טיהור מים והתמודדות עם זיהומים כימיים.
ראו גם

אסטרוביולוגיה
מיקרואורגניזם
הלופילים
ביולוגיה סינתטית
הערות שוליים

↑  Bortman, Henry (5 באוקטובר 2009). "Searching for Alien Life, on Earth". Astrobiology Magazine (NASA). נבדק ב-2 בדצמבר 2010. {{cite web}}:  (עזרה)
1 2 3 4 5 6 7 8 9 10 11  Bacteria Can Grow Using Arsenic, National Institutes of Health (NIH), ‏2015-05-21 (באנגלית)
↑  Marshall Louis Reaves; Sunita Sinha; Joshua Rabinowitz; Leonid Kruglyak; Rosemary Redfield (8 ביולי 2012). "Absence of Detectable Arsenate in DNA from Arsenate-Grown GFAJ-1 Cells". Science. 337 (6093): 470–3. arXiv:1201.6643. Bibcode:2012Sci...337..470R. doi:10.1126/science.1219861. PMC 3845625. PMID 22773140. {{cite journal}}:  (עזרה)
↑  "Halomonas sp. GFAJ-1". U.S. National Library of Medicine. נבדק ב-11 בדצמבר 2011. {{cite web}}:  (עזרה)
↑  Wolfe-Simon, Felisa; Blum, Jodi Switzer; Kulp, Thomas R.; Gordon, Gwyneth W.; Hoeft, Shelley E.; Pett-Ridge, Jennifer; Stolz, John F.; Webb, Samuel M.;  et al. (2 בדצמבר 2010). "A bacterium that can grow by using arsenic instead of phosphorus" (PDF). Science. 332 (6034): 1163–1166. Bibcode:2011Sci...332.1163W. doi:10.1126/science.1197258. PMID 21127214. {{cite journal}}:  (עזרה)
1 2 3 4 5  Rebecca Boyle, New Studies Say No, Life Can't Live on Arsenic Alone, Popular Science, ‏2012-07-09 (באנגלית אמריקאית)
↑  Clara Moskowitz published, Debate Reignited Over Claim of Arsenic-Based Life, livescience.com, ‏2011-05-27 (באנגלית)
1 2  The Arsenic-Based-Life Aftermath, Chemical & Engineering News (באנגלית)
וולף-סימון באגם מונו, 2010
Fantasy

Fantasy (בעברית: פנטזיה) הוא סינגל של הזמרת מריה קארי מתוך אלבומה Daydream. הוא יצא ב-12 בספטמבר 1995 כסינגל הראשון מהאלבום. הוא נכתב על ידי קארי והופק על ידי קארי עצמה ודייב הול.
את גרסת הרמיקס של השיר הפיק שון קומבס. השיר מספמל את השיר "Genius of Love" של להקת Tom Tom Club משנת 1981.
רקע וסוגה

מבחינה לירית השיר מתאר את אהבתה של קארי לגבר אחר, שאותו היא מכנה "פנטזיה שלה". מבחינה מוזיקלית זהו שיר R&B, דאנס-פופ והיפ-הופ. לשיר גם יצא רמיקס רשמי עם הראפר אול דירטי באסטרד, רמיקס זה היה אחד מהמלכים הראשונים שעשתה קארי בשביל לחדור לעולם ההיפ-הופ.
עטיפת הסינגל צולמה על ידי הצלם סטיבן מייזל, וזה השפיעה גם על עטיפת האלבום Daydream.
את הווידאו קליפ לשיר ביימה קארי, וזה היה הקליפ הראשון שביימה בקריירה שלה. היא גם זו שהגתה את הקונספט של הקליפ, ואף בחרה את מקום הצילום שלו. במקור קארי לא הייתה אמורה לביים את הקליפ, אך בעקבות אכזבתה מעבודה של במאים אחרים, היא החליטה לביים את הקליפ בעצמה. בקליפ נראית קארי בפארק שעשועים מחליקה על רולרבליידס ונוסעת ברכבת הרים. בקליפ של גרסת הרמיקס נראה גם הראפר אול דירטי באסטרד מופיע בתור ליצן, ומבצע את קטע ראפ שלו.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 15 |  |
הצלחה

קארי שברה שיא עם השיר בכך שהוא הפך לשיר הנשי הראשון שהצליח לנחות במקום הראשון בשבוע הראשון ליציאתו אי פעם בארצות הברית ולשיר השני בסך הכל לעשות זאת, שם נשאר גם במשך 8 שבועות. בנוסף הוא גם הגיע למקום הראשון באוסטרליה, קנדה וניו זילנד ולחמישייה הפותחת בבלגיה, פינלנד, צרפת ובריטניה.
על מנת לקדם את השיר הופיע איתו קארי בהופעות שונות בטלוויזיה, בין היתר הופיע איתו בטקס ה-AMA, בתוכנית הבריטית Top of the Pops ואף בטלוויזיה הצרפתית. לימים השיר גם בוצע בסיבובי הופעות שלה כמו "Daydream World Tour" ,"Butterfly World Tour" ו-"Rainbow World Tour".
מיקומי שיא

|   ‏‏‏  מצעדים ודירוגים (1995)> מדינה |   ‏‏‏  מצעדים ודירוגים (1995)> מצעד |   ‏‏‏  מצעדים ודירוגים (1995)> מיקום שיא |   ‏‏‏  מצעדים ודירוגים (1995)>  |
| --- | --- | --- | --- |
|  אוסטריה | Ö3 אוסטריה טופ 40‏ | 13 |  |
|  אוסטרליה | מצעד הסינגלים האוסטרלי | 1 |  |
|  איסלנד | הפלייליסט | 17 |  |
|  אירופה | אירופה הוט 100 | 4 |  |
|  איטליה | מצעד הסינגלים האיטלקי | 9 |  |
|  אירלנד | מצעד הסינגלים האירי | 10 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | מצעד השירים הקצביים | 1 |  |
|  גרמניה | GfK – טופ 100 | 17 |  |
|  דנמרק | היטליסטן | 5 |  |
|  הולנד | מצעד 40 הסינגלים ההולנדיים | 9 |  |
|  הממלכה המאוחדת | מצעד הסינגלים הבריטי | 4 |  |
|  הממלכה המאוחדת | מצעד שירי ה-R&B | 2 |  |
|  ולוניה | אולטראטופ 40 | 3 |  |
|  יפן | יפן הוט 100 | 18 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 1 |  |
|  סקוטלנד | מצעד הסינגלים הסקוטי | 10 |  |
|  פינלנד | המצעדים הפיניים הרשמיים | 2 |  |
|  פלנדריה | אולטראטופ 50 | 9 |  |
|  צרפת | SNEP | 5 |  |
|  קנדה | קנדה הוט 100 | 1 |  |
|  קנדה | RPM | 1 |  |
|  קנדה | מצעד השירים העכשוויים למבוגרים | 2 |  |
|  קנדה | מצעד שירי הדאנס | 1 |  |
|  שוודיה | סוורייטופליסטן | 13 |  |
|  שווייץ | המצעד השווייצרי | 10 |  |
|   ‏‏‏  מצעדים ודירוגים (1995)> מדינה |   ‏‏‏  מצעדים ודירוגים (1995)> מצעד |   ‏‏‏  מצעדים ודירוגים (1995)> מיקום שיא |   ‏‏‏  מצעדים ודירוגים (1995)>  |
| --- | --- | --- | --- |
|  אוסטרליה | מצעד הסינגלים האוסטרלי | 18 |  |
|  ארצות הברית | בילבורד הוט 100 | 7 |  |
|  ארצות הברית | מצעד שירי הדאנס קלאב | 8 |  |
|  ארצות הברית | מצעד שירי ה-R&B\היפ הופ | 14 |  |
|  הולנד | מצעד 40 הסינגלים ההולנדיים | 93 |  |
|  הממלכה המאוחדת | מצעד הסינגלים הבריטי | 37 |  |
|  ולוניה | אולטראטופ 40 | 41 |  |
|  ניו זילנד | המצעד הניו זילנדי הרשמי | 4 |  |
|  צרפת | SNEP | 24 |  |
|  קנדה | קנדה הוט 100 | 18 |  |
|  קנדה | מצעד השירים העכשוויים למבוגרים | 37 |  |
|  קנדה | מצעד שירי הדאנס | 5 |  |
|   ‏‏‏  מצעדי סוף שנה (1996)> מדינה |   ‏‏‏  מצעדי סוף שנה (1996)> מצעד |   ‏‏‏  מצעדי סוף שנה (1996)> מיקום שיא |   ‏‏‏  מצעדי סוף שנה (1996)>  |
| --- | --- | --- | --- |
|  ארצות הברית | בילבורד הוט 100 | 49 |  |
|  ארצות הברית | מצעד שירי ה-R&B/היפ הופ | 86 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 263 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 2× | 140,000 |
| ארצות הברית (RIAA) | פלטינה 3× | 1,605,000 (פיזי) 640,000 (דיגיטלי) |
| בריטניה (BPI) | פלטינה | 600,000 |
| ניו זילנד (RMNZ) | פלטינה | 10,000 |
| צרפת (SNEP) | כסף | 125,000 |
 מכירות + הזרמת מדיה בלבד
אבוד (כפר)

אבוד (בהונגרית: Abod) הוא כפר זעיר במחוז בורשוד-אבאוי-זמפלן שבצפון מזרח הונגריה.
בכפר התגוררו יהודים מעטים.
| שנה | כמות יהודים | כלל האוכלוסייה |
| --- | --- | --- |
| 1840 | 13 |  |
| 1880 | 15 | 781 |
| 1910 | 17 |  |
| 1920 | 14 |  |
| 1930 | 6 |  |
| 1941 | 3 | 789 |
Save Me, San Francisco

Save Me, San Francisco הוא אלבום של להקת הרוק האמריקאית טריין. האלבום יצא לאור ב-29 באוקטובר 2009 כאלבום האולפן החמישי של הלהקה.
האלבום הגיע למקום ה-17 במצעד האלבומים בילבורד 200. הסינגל הראשון באלבום, Hey, Soul Sister, זכה להצלחה רבה והגיע למקום הראשון במצעד בילבורד הוט 100. השיר זכה בפרס גראמי והיה לסינגל המצליח ביותר של הלהקה.